
Către,
BIROUL PERMANENT AL

CAMEREI DEPUTATILOR



Vă înaintăm, alăturat, Raportul asupra proiectului de Lege pentru ratificarea Acordului între România şi Organizaţia Europeană pentru Exploatarea Sateliţilor Meteorologici semnat la Bucureşti la 29 decembrie 2008 şi la Darmstadt la 9 ianuarie 2009 pentru prelungirea perioadei de aplicare a Acordului dintre România şi Organizaţia Europeană pentru Exploatarea Sateliţilor Meteorologici privind statutul de stat cooperant, semnat la Cheia, România, la data de 17 iulie 2003, trimis Comisiei noastre pentru dezbatere în fond, cu adresa nr. Pl.x  241 din 29 aprile 2009.

                           PREŞEDINTE,

SULFINA BARBU

RAPORT
asupra proiectului de Lege pentru ratificarea Acordului între România şi Organizaţia Europeană pentru Exploatarea Sateliţilor Meteorologici semnat la Bucureşti la 29 decembrie 2008 şi la Darmstadt la 9 ianuarie 2009 pentru prelungirea perioadei de aplicare a Acordului dintre România şi Organizaţia Europeană pentru Exploatarea Sateliţilor Meteorologici privind statutul de stat cooperant, semnat la Cheia, România, la data de 17 iulie 2003
În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere în fond, cu proiectul de Lege pentru ratificarea Acordului între România şi Organizaţia Europeană pentru Exploatarea Sateliţilor Meteorologici semnat la Bucureşti la 29 decembrie 2008 şi la Darmstadt la 9 ianuarie 2009 pentru prelungirea perioadei de aplicare a Acordului dintre România şi Organizaţia Europeană pentru Exploatarea Sateliţilor Meteorologici privind statutul de stat cooperant, semnat la Cheia, România, la data de 17 iulie 2003, transmis cu adresa nr. Pl.x 241 din 29 aprilie 2009, înregistrată sub nr. 26/431 din 30 aprilie 2009. 


Potrivit prevederilor art. 75 din Constituţia României, republicată, şi ale art. 92 alin. (8) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este primă Camera sesizată.

Consiliul Legislativ a avizat favorabil proiectul de lege, cu observaţii şi propuneri, conform avizului nr. 273 din 2 aprilie 2009.

Comisia pentru politică externă a avizat favorabil proiectul de lege, conform avizului nr. 33/22 din 6 mai 2009. 
Comisia juridică, de disciplină şi imunităţi a avizat favorabil proiectul de lege, conform avizului nr. 31/474 din 6 mai 2009. 
Proiectul de lege are ca obiect de reglementare ratificarea Acordului între România şi Organizaţia Europeană pentru Exploatarea Sateliţilor Meteorologici semnat la Bucureşti la 29 decembrie 2008 şi la Darmstadt la 9 ianuarie 2009 pentru prelungirea perioadei de aplicare a Acordului dintre România şi Organizaţia Europeană pentru Exploatarea Sateliţilor Meteorologici privind statutul de stat cooperant, semnat la Cheia, România, la data de 17 iulie 2003 şi ratificat prin Legea nr. 549/2003.  

În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei pentru administraţie publică, amenajarea teritoriului şi echilibru ecologic au examinat proiectul de lege sus-menţionat, în şedinţa din 12 mai 2009. 

La lucrările Comisiei au fost prezenţi un număr de 30 de deputaţi, din totalul de 31 de membri ai Comisiei. 


La lucrările Comisiei a participat, în calitate de invitat, din partea Administraţiei Naţionale de Meteorologie, domnul Ion SANDU, Director General. 
 Potrivit art.75 din Constituţia României, republicată, şi a art.92 din Regulamentul Camerei Deputaţilor, proiectul de lege este de competenţa decizională a Senatului.


În urma dezbaterii, Comisia pentru administraţie publică, amenajarea teritoriului şi echilibru ecologic, a hotărât, cu unanimitate de voturi, să supună Plenului Camerei Deputaţilor adoptarea proiectului de lege în forma prezentată. 

În raport cu obiectul şi conţinutul său, proiectul de lege face parte din  categoria legilor ordinare.

PREŞEDINTE,



SECRETAR,




      SULFINA BARBU
         
Mihai Cristian Apostolache

 Întocmit,

 Mona BABAN  - Consilier parlamentar:
 Monica DIMA   - Expert 

